Kersfees-inkopies begin by die KoöperasieArgieffoto (Foto: ExposureToday/Pixabay) Met Oktober goed op dreef en die winkels reeds propvol Kersfeesversierings is daar geen keer aan dié jaar nie. As jy jou oë knip is Kersfees hier! Intussen moet jy nog jaareindfunksies bywoon, eksamens deurmaak en die laaste vakansieplanne reël. Maar hoe gemaak met al die Kerskouse wat moet vol kom? Moenie die spesiale atmosfeer van Kersfees bederf deur jou moeg te loop in besige winkelsentrums nie. Jy kan nou, sommer in die gemak van jou eie huis, iets vir almal koop in Maroela se aanlyn winkel, Die Koöperasie. Ons belowe jy sal selfs iets kry vir jou vriendin Linriëtte-wat-al-alles-het. Ons het sakpas geskenke, te kies en te keur vir elkeen in jou gesin. Bederf iemand wat dol is oor Afrikaans met ŉ reeks emaljebekers met NP van Wyk Louw se Vier gebede by jaargetye in die Boland daarop. Die vier strofes uit die gedig, Vroegherfs, Uit hierdie ligte herfs, Winter en Eerste sneeu is elk op ŉ blikbeker van hoë gehalte. Vir enigiemand wat net so lief soos jy is vir Afrikaans, is hierdie roerend mooi bekers ŉ hartsbederf. Koop ŉ stel van vier Boland-blikbekers nou in Die Koöperasie. Die resepteboek is nie net mooi nie, maar ook die perfekte geskenk vir ŉ kombuishen of kookhaan. Met 25 van die lekkerste resepte gaan julle familietyd nooit weer dieselfde wees nie! Daar is resepte vir elke tyd: Opstaantyd, teetyd, snoeptyd, partytjietyd en braaityd. Die resepteboek beslaan 90 bladsye vol pure genot met staaltjies van die Maroela personeel se kosherinneringe en spasie om ook jou eie familieresepte neer te pen. Die blikkies yskasmagnete bevat woorde soos “luilekker”, “samesyn”, “kuier”, “gesels”, “malvalekker”, “skop”, “bal”, “pop”, “rooi”, “groen” en “pers” wat gaan seker maak daar is genoeg feestelike woorde om hierdie Kersfees selfs jou yskas met sinne en lekker woorde vir die Kersfeestema op te tooi. Hierdie yskasmagnete is ideaal vir Kersfees sodat jy iemand met ŉ unieke en eg Afrikaanse geskenk kan bederf. Die reeks is spesiaal ontwerp om net so sterk te wees as wat dit mooi genoeg is om elke dag te dra. Dit is boonop die perfekte Kersfees geskenk vir jou man, vrou, ma, pa en selfs neef Gert wat sy skoene deurloop van kamp tot kamp op die plaas stap. Maroela-plaasvellies vir mans se sole word gemaak van herwinde motorbande wat sal verseker dat jy nooit jou sole sal deurloop nie. Die reeks vir vroue se sole is ŉ bietjie meer afgerond en word van ŉ sterk, looistof-rubber gemaak.